**Matthew Lombardi** (s. 18. maaliskuuta 1982 Montreal, Quebec, Kanada) on kanadalainen jääkiekkoilija, joka pelasi urallaan Pohjois-Amerikassa ja Sveitsissä. NHL:ssä hän edusti Calgary Flamesia, Phoenix Coyotesia, Nashville Predatorsia, Toronto Maple Leafsia ja Anaheim Ducksia. Uransa kolme viimeistä kautta hän pelasi Sveitsin pääsarjan Genève-Servettessä.

Lombardi edusti Kanadaa kahdesti maailmanmestaruuskilpailuissa. Vuonna 2007 hän oli voittamassa maailmanmestaruutta.

Ura
---

Lombardi pelasi juniorina LaPresquilessa ennen siirtymistä QMJHL-seura Victoriaville Tigres neljä vuotta myöhemmin. Edmonton Oilers valitsi Lombardin vuoden 2000 NHL:n varaustilaisuudessa. Osapuolet eivät päässeet määräaikaan mennessä sopimukseen, ja Calgary Flames varasi Lombardin uudestaan 90. pelaajana vuonna 2002.

Lombardi debytoi NHL:ssä kaudella 2003–2004, jolloin hän pelasi runkosarjassa 79 ottelua ja teki 29 tehopistettä. Pudotuspeleissä hän loukkaantui ottelusarjassa Detroit Red Wingsiä vastaan ja oli sivussa lukuisia kuukausia. Työsulkukauden 2004–2005 Lombardi pelasi Flamesin farmiseurassa Lowell Lock Monstersissa. Kaudeksi 2005–2006 hän palasi NHL:ään ja Calgaryyn.

Kaudella 2006–2007 Lombardi teki piste-ennätyksensä NHL:ssä, tehot 20+26=46. Seuraavalla kaudella hän ei aivan vastannut odotuksiin. Kesken kauden 2008–2009 Lombardi, Brandon Prust ja ensimmäisen kierroksen varaus kaupattiin Phoenix Coyotesiin vaihdossa Olli Jokiseen. Kaudella 2009–2010 Lombardi teki henkilökohtaisen piste-ennätyksensä NHL:ssä, 19+34=53 79 ottelussa. Pudotuspeleissä hän teki kuusi tehopistettä.

Heinäkuussa 2010 Lombardi teki kolmen vuoden sopimuksen Nashville Predatorsin kanssa. Hän pystyi pelaamaan kaudella 2010–2011 vain kaksi ottelua saatuaan aivotärähdyksen kautta edeltävässä harjoitusottelussa. Heinäkuussa 2011 hän siirtyi Toronto Maple Leafsiin pelaajakaupassa, jossa Maple Leafs sai hänen lisäkseen puolustaja Cody Fransonin, ja jossa Predatorsiin siirtyivät puolustaja Brett Lebda ja hyökkääjä Robert Slaney.

Tammikuussa 2013 Lombardi siirtyi Toronto Maple Leafsista Phoenix Coyotesiin. Huhtikuussa 2013 Lombardi kaupattiin Anaheim Ducksiin vaihdossa Brandon McMillaniin.

Lombardi pelasi kauden 2013–2014 Sveitsin pääsarjan Genève-Servettessä. Hän teki 46 runkosarjaottelussa 50 pistettä ja voitti sarjan pistepörssin. 30 syöttöpisteellään oli myös sarjan syöttötilaston ykkönen. Pudotuspeleissä Lombardille merkittiin 9 pistettä 12 ottelussa. Hän oli pudotuspelien pistetilaston seitsemäs.

Lombardi pyrki kesällä 2014 palaamaan NHL:ään, ja hän teki kahden vuoden sopimuksen New York Rangersin kanssa. Lombardin harjoitusleiri meni heikosti, eikä hän mahtunut Rangersin kauden avauskokoonpanoon. Hän kuitenkin kieltäytyi menemästä farmiseura Hartford Wolfpackiin ja suostui yhteisymmärryksessä purkamaan NHL-sopimuksensa.

Rangersista Lombardi palasi Sveitsin päsarjan Genève-Servetteen, jonka kanssa teki lokakuussa 2014 kahden vuoden sopimuksen. Lombardi pelasi yhteensä kolme kautta Genèneve-Servettessä ja pelasi niiden aikana 99 runkosarja- ja 24 pudotuspeliottelua. Hän ilmoitti vuoden 2016 lopulla lopettavansa uransa, jotta voisi olla lähempänä perhettänsä.

Maajoukkueura
-------------

Lombardi on edustanut Kanadaa kaksissa MM-kilpailuissa. Vuoden 2007 kisoissa hän teki yhdeksässä ottelussa tehot 6+6=12 ja voitti kultaa. Vuoden 2009 kisoissa hän voitti hopeaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1998–1999 | Victoriaville Tigres | QMJHL | 47 | 6 | 10 | 16 | 8 | 5 | 0 | 0 | 0 | 0 |
| 1999–2000 | Victoriaville Tigres | QMJHL | 67 | 18 | 26 | 44 | 28 | 6 | 0 | 0 | 0 | 6 |
| 2000–2001 | Victoriaville Tigres | QMJHL | 72 | 28 | 39 | 67 | 66 | 13 | 12 | 6 | 18 | 10 |
| 2001–2002 | Victoriaville Tigres | QMJHL | 66 | 57 | 73 | 130 | 70 | 22 | 17 | 18 | 35 | 18 |
| 2002–2003 | Saint John Flames | AHL | 76 | 25 | 21 | 46 | 41 | – | – | – | – | – |
| 2003–2004 | Calgary Flames | NHL | 79 | 16 | 13 | 29 | 32 | 13 | 1 | 5 | 6 | 4 |
| 2004–2005 | Lowell Lock Monsters | AHL | 9 | 3 | 1 | 4 | 9 | 11 | 0 | 3 | 3 | 16 |
| 2005–2006 | Omaha Ak-Sar-Ben Knights | AHL | 1 | 1 | 1 | 2 | 0 | – | – | – | – | – |
|  | Calgary Flames | NHL | 55 | 6 | 20 | 26 | 48 | 7 | 0 | 2 | 2 | 2 |
| 2006–2007 | Calgary Flames | NHL | 81 | 20 | 26 | 46 | 48 | 6 | 1 | 1 | 2 | 0 | MM | 9 | 6 | 6 | 12 | 4 |
| 2007–2008 | Calgary Flames | NHL | 82 | 14 | 22 | 36 | 67 | 7 | 0 | 0 | 0 | 4 |
| 2008–2009 | Calgary Flames | NHL | 50 | 9 | 21 | 30 | 30 | – | – | – | – | – |
|  | Phoenix Coyotes | NHL | 19 | 5 | 11 | 16 | 14 | – | – | – | – | – | MM | 9 | 2 | 2 | 4 | 6 |
| 2009–2010 | Phoenix Coyotes | NHL | 78 | 19 | 34 | 53 | 36 | 7 | 1 | 5 | 6 | 2 |
| 2010–2011 | Nashville Predators | NHL | 2 | 0 | 0 | 0 | 0 | – | – | – | – | – |
| 2011–2012 | Toronto Maple Leafs | NHL | 62 | 8 | 10 | 18 | 10 | – | – | – | – | – |
| 2012–2013 | Phoenix Coyotes | NHL | 21 | 4 | 4 | 8 | 4 | – | – | – | – | – |
|  | Anaheim Ducks | NHL | 7 | 0 | 0 | 0 | 4 | 0 | 0 | 0 | 0 | 0 |
| 2013–2014 | Genève-Servette HC | NLA | 46 | 20 | 30 | 50 | 54 | 12 | 3 | 6 | 9 | 12 |
| 2014–2015 | Genève-Servette HC | NLA | 19 | 6 | 11 | 17 | 8 | 1 | 0 | 1 | 1 | 0 |
| 2015–2016 | Genève-Servette HC | NLA | 34 | 6 | 11 | 17 | 14 | 11 | 1 | 1 | 2 | 2 |
| 8 kautta | yhteensä | NHL | 508 | 97 | 157 | 254 | 285 | 40 | 3 | 13 | 16 | 12 |
| 3 kautta | yhteensä | NLA | 99 | 32 | 52 | 84 | 76 | 24 | 4 | 8 | 12 | 14 |
| 3 kautta | yhteensä | AHL | 86 | 29 | 23 | 52 | 50 | 11 | 0 | 3 | 3 | 16 |

Lähteet
-------

1. 1 2 3 4  Matthew Lombardi *Eliteprospects.com*. Viitattu 13.10.2010. (englanniksi)
2. ↑  Matthew Lompardi signs 3 year deal with Nashville – Coyotes fans feel slapped Five For Howling.  Arkistoitu 4.9.2010. Viitattu 13.10.2010. (englanniksi)
3. ↑  Leafs acquire Lombardi and Franson in swap  3.7.2011. National Hockey League. Viitattu 3.7.2011. (englanniksi)
4. ↑  Leafs trade Lombardi to Coyotes for conditional pick  17.1.2013. The Sports Network. Viitattu 17.1.2013. (englanniksi)
5. ↑  Ducks Acquire Lombardi from Phoenix for McMillan  3.4.2013. Anaheim Ducks. Viitattu 17.4.2013. (englanniksi)
6. 1 2  Rangers Agree to Terms With Free Agent Forward Matthew Lombardi *Newyorkrangers.com*.  16.7.2014. New York Rangers, LLC. Viitattu 5.2.2017. (englanniksi)
7. ↑  Brian Winters: New York Rangers News: Matthew Lombardi Rejects AHL Assignment; Kostka Recalled *SB Nation*.  10.10.2014. Vox Media, Inc. Viitattu 5.2.2017. (englanniksi)
8. ↑  Matthew Lombardi de retour au GSHC  13.10.2014. GSHC SA. Viitattu 5.2.2017. (ranskaksi)
9. ↑  Benoît Plamondon: Matthew Lombardi retraite et opte pour la famille *La Nouvelle Union*.  24.11.2016. TC Media.  Arkistoitu 14.11.2017. Viitattu 5.2.2017. (ranskaksi)

Aiheesta muualla
----------------

* Matthew Lombardi The Internet Hockey Databasessa (englanniksi)